Michael Graves

Michael Graves (* 9. júl 1934, Indianapolis, Indiana, USA – † 12. marec 2015, Princeton, New Jersey) bol americký architekt. Bol členom tzv. New York Five – modernistickí architekti v 60. rokoch (patril medzi nich Richard Meier, Peter Eisenman, Charles Gwathmey a John Hejduk) V 70. rokoch začína spolupracovať s Robertom Venturinim – najvýznamnejším predstaviteľom postmodernistickej americkej architektúry.

Životopis 
Narodil sa v Indianapolise, v štáte Indiana. Študoval na Broad Ripple High School, kde v 50. rokoch získal diplom. Neskôr študoval architektúru na univerzite v Cincinnati a na Harvarde, kde v roku 1959 získal titul magister. Obdržal dvojročné štipendium na American Academy v Ríme a po návrate do Ameriky začal učiť na Princetonskej univerzite, kde sa o desať rokov neskôr stál riadnym profesorom architektúry. 

Bol členom tzv. New York Five. Doposiaľ postavil viac ako 350 budov celosvetového významu. Veľké množstvo úradných budov, ústredí administratívy, hotelov, reštaurácií, športových a rekreačných centier, múzeí, divadiel a knižníc. V súčasnosti je riaditeľom dvoch firiem: Michael Graves & Associates (zaoberá sa architektúrou a interiérovým dizajnom) a Michael Graves Design Group (grafický dizajn). Spoločne zamestnáva približne 100 zamestnancov v ateliéroch v Princetone a New Yorku. Služby poskytované týmito firmami podporujú integritu medzi architektúrou, interiérom a produktmi, ktoré vplývajú na kvalitu životného štýlu. Mimo jeho známej edície domácich produktov, Graves a jeho firma získali uznanie za široký záber v oblasti polyfunkčných a obytných budov a interiérový dizajn. V roku 1999 bol Graves ocenený National Medal of Arts. V roku 2001 získal Zlatú medailu American Institute of Architects. 

V roku 2003 na infekciu neznámeho pôvodu ochrnul od pása nadol. To mu však nebránilo aby pokračoval vo svojej tvorivej oblasti.

Dielo 
Názvy diel sú v pôvodnom anglickom jazyku.
 Alexander House, Princeton, New Jersey, 1971-1973
 Plocek House, Warren County, New Jersey
 Crooks House, Fort Wayne, Indiana, 1976
 Hanselmann House, Fort Wayne, Indiana, 1967
 Portland Public Service Building, Portland, Oregon, 1982
 Public library, San Juan Capistrano, Kalifornia, 1981-1983
 Riverbend Music Center, Cincinnati, Ohio, 1984
 Building Humana, Louisville, Kentucky, 1985
 Clos Pegase Winery, 1987
 Ten Peachtree Place, Atlanta, Georgia, 1990
 Youngstown Historical Center of Industry and Labor, Youngstown, Ohio, 1990
 Swan and Dolphin Resort, Walt Disney World, Orlando, Florida, 1990
 Team Disney Building, Burbank, Kalifornia, 1991
 Disney's Hotel New York, Marne-la-Vallée, Francúzsko, 1992
 Michael C. Carlos Museum, Univerzita Emory, Atlanta, Georgia, 1993
 1500 Ocean Drive, South Beach, Florida, 1993
 Engineering Research Center, Universita v Cincinnati, Ohio, 1994-1995
 Bryan Hall, University of Virginia, Charlottesville, Virgínia, 1995
 The Central Library, Denver, Colorado, 1996
 Indianapolis Art Center, Indianapolis, Indiana, 1996
 Divadlo O'Reilly, Pittsburgh, Pensylvánia, 1999
 Topeka & Shawnee County Public Library, Topeka, Kansas, 2001
 Capital Regional Medical Center, Tallahassee, Florida, 2002
 Martel College, Rice University, Houston, Texas, 2002
 National Museum of History, Taitung, Taiwan, 2002
 North Hall, Drexel Universita, Philadelphia, Pensylvánia, 2002
 Minneapolis Institute of Arts Expansion, Minneapolis, Minnesota, 2006
 Alter Hall, The Fox School of Business, Temple University, Philadelphia, Pensylvánia, 2006
 St. Coletta School, Washington (D.C.), 2006
 Resorts World, Sentosa, Singapur, 2007.
 Detroit Institute of Arts, renovácia a rozšírenie, Detroit, Michigan, 2007

Referencie

Iné projekty

Externé odkazy 
Oficiálna stránka 

Architekti USA
Architekti postmodernizmu
Osobnosti z Indianapolisu